มีเพศสัมพันธ์กับแฟนแบบสอดใส่ครั้งแรกของแฟน และอีกครั้งในอาทิตย์ถัดมาและในวันต่อมา แต่ทุกครั้งที่มีเพศสัมพันธ์ใส่ถุงยางทุกครั้ง เสร็จข้างนอก ผมรู้ว่าถ้าไม่เสร็จข้างในจะไม่เกิดการปฏิสนธิ แต่ประจำเดือนแฟนเลยกำหนดวันที่ต้องมา 2-3 วันแล้ว เลยสงสัยว่าเพราะเคยสอดใส่ครั้งแรกรึเปล่าที่ทำให้ฮอร์โมนเปลี่ยนไป แล้วเพราะอะไรทำไมประจำเดือนถึงเลยกำหนด และมีโอกาสท้องมั้ยครับ
สวัสดีค่ะ หากมีเพศสัมพันธ์ แต่ใส่ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% แต่หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอีก ดังนั้น การที่ประจำเดือนไม่มา จึงไม่น่าเกิดจากการตั้งครรภ์ แต่อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในเวลาไม่นานค่ะ แต่หากเลยไปนานเป็นสัปดาห์แล้ว ประจำเดือนยังคงไม่มา ก็ควรลองตรวจหาการตั้งครรภ์ดูด้วยค่ะ